cyanic-selkie/wikianc huggingface dataset:
Perarruga
Perarruga (Perarrúa en castellano) ye un municipio aragonés d'a provincia de Uesca situato en a comarca de Ribagorza. A suya población ye de habitants en una superficie de 30,1 km², con una densidat de población de 0 hab/km².
Perarruga ye situato a 517 metros d'altaria sobre o ran d'o mar y a 95 km de Uesca, a capital d'a provincia de Uesca. D'o suyo termin municipal fan parte os lugars de Argüés, Besians y El Mon.
Cheografía
O termin municipal de Perarruga muga por o norte con Santa Liestra y Sant Quílez, a l'este con Isabana, a lo sud con Graus y a l'ueste con A Fueva, en a comarca de Sobrarbe.
O suyo termin ye trescruzato de norte a sud por o río Esera.
Toponimia
Bien de PETRA y RUGA, emplegando-se encara a palabra ruga en aragonés ribagorzano.
Historia
O lugar ye citato en o sieglo VI.
En os sieglos VIII, IX y X, a parti sud de l'actual termin municipal quedó en mans d'os musulmans, que bi construyoron un castiello, o Qasr Muns, l'actual localidat d'El Mon.
En o sieglo XI ista redolada fue reconquerita por Sancho o Mayor.
Arquillos
Arquillos ye un municipio espanyol d'a comunidat autonoma d'Andalucía (Provincia de Chaén). A suya población ye de 1708 habitants (2021) en una superficie de 65 km².
A Inclusa
A Inclusa ye un mont de 2.267 metros d'altaria situau en o termin municipal de Sallent de Galligo, en l'Alto Galligo.
Nule
Nule (Nule en sardo; Nule, en italiano y oficialment) ye una comuna sarda en a provincia italiana de Sasser y rechión de Cerdenya, que feba parte de l'antigo reino de Cerdenya.
A suya población ye de 1.573 habitants en una superficie de 51,80 km², con una densidat de población de 30,37 hab/km².
Uda
Uda (Uda en sardo; Uta, en italiano y oficialment) ye una comuna sarda en a provincia italiana de Cáller y rechión de Cerdenya, que feba parte de l'antigo reino de Cerdenya.
A suya población ye de 6.915 habitants (2004) en una superficie de 134,46 km², con una densidat de población de 49,77 hab/km².
Cheografía
A localidat de Cuartu Sant'Aleni ye situata a 6 metros d'altaria sobre o livel d'a mar.
Arroyo del Ojanco
Arroyo del Ojanco ye un municipio espanyol d'a comunidat autonoma d'Andalucía (Provincia de Chaén). A suya población ye de 2243 habitants (2021) en una superficie de 57,31 km².
Anals d'a Corona d'Aragón
Os Anals d'a Corona d'Aragón (en castellano Anales de la Corona d'Aragón) ye o títol d'una obra d'o historiador aragonés Cheronimo Zurita, sobre a Historia d'Aragón y a Historia d'a Corona d'Aragón, publicata en 20 libros dende 1562 dica o 22 d'abril de 1580. Ye un treballo historico serioso y rigoroso, que li levó 30 anyadas d'a suya vida, y que abracan dende as primeras anyadas d'o condau d'Aragón en os Pireneus dica o reinato d'o rei Ferrando II d'Aragón.
Cheronimo Zurita fació una obra basata en as suyas consultas en documentos que se trobaban en os Archivos y no, como dica ixa inte se feba a sobén, en a mera recopilación de leyendas y falordias chunto con descripcions de tipo semi-mitolochico. Ye un historiador que contina asinas a linia d'a tradición historiografica que principió Tacito en o sieglo II t'a "Historia de l'Imperio Romano". Ta la suya recopilación d'informacions podió aprofeitar o feito d'estar secretario d'o rei, fendo asinas cuantos viaches a o reino de Francia, a o reino de Sicilia, a o reino de Cerdenya u a o reino de Nápols y consultando asinas en ixos lugars documentación orichinal d'intrés ta os feitos escaicitos que relataba, adibindo ixa información a la d'as suyas consultas en archivos d'a propia Corona d'Aragón, en Zaragoza, Barcelona y cuantos atros lugars. Cuantas vegatas, a mas, fa la transcipción completa d'ixos documentos, permitindo asinas a suya sobrevivencia dica hue y esdevenindo asinas una fuente historiografica de primer orden.
Como ye platero, a obra de Zurita se centra en a Historia d'Aragón, d'o suyo reino y d'a Corona d'Aragón, encara que prou que sí que ye tamién d'intrés t'a cuestions sobre o reino de Navarra, o reino de Castiella, o reino de Portugal, os territorios d'os ducatos y condaus d'Occitania u os territorios de l'actual Italia que feban parte en ixe inte d'a Corona d'Aragón. Os suyos criticos con posturas historiograficas centratas en a visión castellana u mesmo castellanizadora y centralista, como l'historiador castellano d'ixas envueltas Alonso de Santa Cruz, li retrayen que se centre en temas aragoneses y a suya exposición d'os feitos que, seguntes dicen, ye prou favorable a los intreses d'Aragón.
Casas de Haro
Casas de Haro ye un municipio castellanomanchego, situato en a provincia de Cuenca. A suya población ye de 904 habitants (2008), en una superficie de 110,88 km² y una densidat de población de 8,15 hab/km².
Nuivi
Nuivi (Nuivi en sardo; Nulvi, en italiano y oficialment) ye una comuna sarda en a provincia italiana de Sasser y rechión de Cerdenya, que feba parte de l'antigo reino de Cerdenya.
Softaragonés
L’asociación Softaragonés ye una organización sin animo de lucro que mira de fomentar l’emplego de l’aragonés en internet y as nuevas tecnolochías. A suya actividat mas important ye a localización de software, ye decir, a traducción y adaptación de programas informaticos ta que se puedan usar en aragonés, y se puede emplegar en ellos a luenga aragonesa con total funcionalidat. Softaragonés tamién ha feito una replega de parolas tecnicas y la suya adaptación a l’aragonés ta facilitar l’emplego d’istas parolas tecnicas en nuevos prochectos de traducción.
Nuivi
A suya población ye de 3.007 habitants en una superficie de 67,78 km², con una densidat de población de 44,36 hab/km².
Cheografía
A localidat de Nuivi ye situata a 478 metros d'altaria sobre o livel d'a mar.
Moosburg an der Isar
Moosburg an der Isar (en bavaro Mooschbuag on da Isa) ye una ciudat de Bavera, Alemanya que se troba en o districto de Freising.
Cubilar de la Rencllusa
O cubilar de la Rencllusa (u en aragonés stándard La Renclusa) ye un cubilar de montanya d'o Pireneu aragonés situau en a versant norte d'o macizo d'a Maladeta, o mas alto d'a ladera sud d'o Pireneu.
Administrativament ye situau en o termín municipal de Benás, comarca de Ribagorza, en a provincia de Huesca, Aragón.
Tien una capacidat de 93 plazas y ye o punto de salida mas común ta puyar a la tuca d'Aneto (3.404 m), o pico mas alto d'os Pireneus, lo que lo convierte en un d'os cubilars mas importants d'a cordelera.
Ye situau a 2.140 metros sobre o livel d'a mar y se accede a traviés un sendero que sale de La Besurta, un aria recreativa a la que se puet acceder en autobús de linia, situada a poco mas de 1.900 metros d'altaria.
Descripción
thumb|Cubilar de la Renclusa. O cubilar de la Renclusa ye chestionau por a Federación Aragonesa de Montanyismo (FAM), o Concello de Benás y o Centro Excursionista de Catalunya (CEC), y guardau por Antonio Lafon. En 1912 se construyó un chicot cubilar de montanya en o lugar que ocupa l'actual, enamplau y reformau quantas vegadas. Actualment conta con os siguients servicios:
Se troba a os pietz d'o macizo d'a Maladeta, y ye o nuclio habitau mas alto de dito macizo. Leva o nombre de La Renclusa porque ye baixo a tuca de la Pleta de la Renclusa, a vegadas abreviada como "tuca de la Renclusa", que s'alza dica os 2.679 metros d'altaria.
D'hivierno, a vegadas se cubre de tot por a nieu, y ye difícil distinguir-lo d'o paisache blanco, ya que os nevazos astí, a partir d'octubre y noviembre son normals, dica alto u baixo mayo. O periodo de cheladas va dende octubre a mesmo chunio, y toz os anyos se baixa de -15 grados, incluso plegando a -20, lo que lo fa un cubilar con clima d'alta montanya.
La Renclusa poseye estación meteorolochica propia, d'o rete NIMET de l'Achencia Estatal de Meteorolochía -AEMET-, a traviés d'a que se puet consultar, bosando, o parte diario de NIMET. Manimenos os datos son a vegadas irregulars, ya que, no toz os días as condicions d'accesibilidat son as óptimas, lo que fa que no bi haiga continuidat d'o 100% en os datos.
Jimmy Durante
James Francis "Jimmy" Durante, naixito de Nueva York (Nueva York) o 10 de febrero de 1893 y muerto en Santa Monica (California) o 29 de chinero de 1980, estió un actor, cantaire, musico y compositor estausunidense, que teneba a particularidat de tener un gran naso.
Sasa de Sobrepuerto
Sasa de Sobrepuerto ye un lugar d'a provincia de Uesca, situato en o municipio de Yebra de Basa en a parzana d'o Sobrepuerto en l'Alto Galligo. Ye despoblato dende os anyos 70. Antis d'os anyos anyos 60 perteneixeba a lo municipio de Cortiellas quan iste encara existiba.
Toponimia
O toponimo ya apareixeba en documentos de l'anyo 1042 como Sassa y más tardi en 1050 como Sarsa. Ya en 1234 apareixe como Sasa. O nombre probablement viene d'o feito de que o lugar se troba en un saso (latín SAXU(M)), terreno alto y pedregoso y derivaría de SAXA, plural neutro d'o latín SAXU(M).
Molimentos
Encara pueden veyer-sen os as restas de l'antiga Ilesia de l'Ascensión d'o Sinyor de Sasa de Sobrepuerto, una ilesia d'orichen romanico d'o sieglo XII u XIII, reformata entre os sieglos XV y XVIII. Ye la ilesia parroquial d'o lugar.
En l'arquitectura popular destaca a casa Ramón de Sasa, d'o sieglo XVI.
Garmo Blanco
O Garmo Blanco ye un garmo de 2.982 m d'altaria situau en o macizo d'os picos de l'Infierno en a provincia de Uesca (Aragón). Ye a primera cima a la que se plega quan se puya a o macizo dende l'ueste.
Toponimia
Fa referencia a las marboleras de marbre blanco, a más important con una amplaria de quasi 16 hectarias, que s'han formau por metamorfismo de contacto en ista zona.
Aznalcóllar
Aznalcóllar ye un municipio andaluz situato en a comarca d'a Sierra Norte de Sevilla y provincia de Sevilla.
A suya población ye de 6.191 habitants (2010), en una superficie de 198,96 km² con una densidat de población de 31,12 hab/km².
Cheografía
A localidat d'Aznalcóllar se troba situata a 141 metros d'altaria sobre o livel d'a mar, a una distancia de 36 km d'a ciudat de Sevilla, a capital d'a suya provincia y d'Andalucía.
George Chakiris
Premios
En 1961, o actor George Chakiris recibió un Premio Oscar a o Millor Actor Segundario por o suyo papel en a cinta West Side Story, dirichita por Jerome Robbins y Robert Wise.
Viladamat
A suya población ye de 439 habitants (2008), en una superficie d'11,73 km² con una densidat de población de 37,43 hab/km².
Cheografía
A localidat de Viladamat ye situata a 13 metros d'altaria sobre o livel d'a mar.
D'o suyo termin municipal fa parte o lugar de Palauborrell.
Provincia d'Albacet
A provincia d'Albacet ye una provincia espanyola situata en a comunidat autonoma de Castiella-La Mancha. Muga con a provincia de Cuenca a lo norte; con Valencia y Alicant a l'este; con as provincias de Murcia y Granada a lo sud; y con Ciudad Real y Chaén a l'ueste.
García Ennéguiz I
García Ennéguiz I estió o segundo rei de Sobrarbe entre os anyos 758 y 802. Como en o caso d'os atros reis de Sobrarbe, y mas que mas d'os cuatre primers, no bi ha guaires datos sobre a suya existencia u as calendatas en que reinoron por lo que se mezcla a historia con a leyenda.
Apareixe nombrato en a Cronica de Sant Chuan d'a Penya como succesor de García Ximénez:
Mozilla Firefox
O Mozilla Firefox ye un navegador web gratuito, de codigo ubierto para Microsoft Windows, GNU/Linux y macOS.
O Mozilla Firefox ye un navegador web de codigo ubierto, basau en o codigo desembolicau en o prochecto Mozilla. As suyas caracteristicas prencipals son a rapideza y a facilidat d’instalación y d’emplego. Ye una aplicación muit lichera y rapida, de vez que comple con os estandars mas importants d’Internet.
O Firefox incorpora un gran numero de funcions que en facilitan l’uso: plenament funcional nomás con o teclau, barra de ferramientas personalizable, administración de marcapachinas, integración de buscadors, blocache de finestras emerchents no requiestas, navegación rapida en pestanyas separadas ta cada web visitadas, chestión de contrasenyas, descarga automatica y simpla de fichers, etc.
François Mitterrand
François Mitterrand, naixito en Jarnac o 26 d'octubre de 1916 y muerto en París o 8 de chinero de 1996, estió un politico francés.
Kingstown
Kingstown ye a capital de Sant Vicent y as Granadinas y a suya ciudat mas poblada.
Sufixo -anyo
O sufixo -anyo deriva d'a terminación latina -ANEUS, que se feba servir pa formar adchectivos. Por vía culta ha dau cultismos acabaus con o sufixo culto -anio como cutanio, y o macrotoponimo mar Mediterrania.
Parolas con sufixo -anyo en aragonés son:
Villambistia
right|thumb|250px|Situación de Villambistia en a provincia de Burgos. Villambistia ye un municipio d'a comunidat autonoma castellanoleyonesa en a provincia de Burgos, situau en a comarca de Montes de Oca y partiu chudicial de Briviesca.
A suya población ye de 47 habitants (2011) en una superficie de 13,07 km², con una densidat de población de 3,60 hab/km².
Cheografía
A localidat de Villambistia se troba situada a 867 metros d'altaria sobre lo livel d'a mar, a una distancia de 40 km d'a ciudat de Burgos, a capital d'a suya provincia.
Canis lupus familiaris
O can (fem. canya u cana, tamién dito cocho u gos, y familiarment chucho) ye un mamifero que perteneixe a la familia Canidae (Canidos), o mesmo que o lupo, o raboso y o coyote.
En cheneral s'emplega o vocable 'can' ta referir-se a la raza domestica (Canis familiaris), que se creye que desciende d'un ancestro parellano a o lupo. Bels cientificos creyen, manimenos, que o can ye una subespecie d'o lupo, dita Canis lupus familiaris.
O promeyo de vida ye de 12 a 15 anyadas, encara que isto pende en a grandaria d'o can. Se diz que contra mas gran ye o can, vive menos anyadas, y viceversa.
As crietas d'o can se dicen cadiellos, cadillos, cosques, caninos, chuchez u cachurros.
Existen a-saber-las razas de cans (bellas razas con nombre vernaclo son: semiso, lébris, mostín). A mayor parti d'ellas han siu creyadas por l'hombre por meyo d'a triga artificial.
Escobès
Escobès (Escobès en occitán, Escoubès en francés y oficialment) ye una comuna occitana en o departamento francés de Pireneus Atlanticos, districto de Pau, cantón d'o País de Morlans y de Montanerés y rechión de Nueva Aquitania. A comuna yera parte de l'antiga provincia d'o Biarn.
Canis lupus familiaris
L'hombre utiliza os cans ta diferents fainas, la las cuals istos son entrenaus, como por eixemplo:
The Apartment
The Apartment (títol en anglés, en aragonés L'apartamento, enguerada en Aragón con o títol en castellano de El apartamento) ye una cinta estausunidense de l'anyo 1960 de cine de comedia, cine de romance y cine de drama, dirichida por Billy Wilder seguntes un guión d'o mesmo Billy Wilder y d'I.A.L. Diamond, con una banda sonora orichinal d'Adolph Deutsch y una dirección de fotografía de Joseph LaShelle. Producida por Billy Wilder ta la productora cinematografica The Mirisch Company, en o suyo elenco incluye a destacaus actors como Jack Lemmon, Shirley MacLaine, Fred MacMurray, Ray Walston, Jack Kruschen, David Lewis, Edie Adams, Hope Holiday, Joan Shawlee u Naomi Stevens.
En a cinta se conta la historia de Calvin Clifford, un treballador d'una oficina que, ta prosperar en o suyo treballo, cede lo suyo apartamento a los suyos chefes ta que puedan tener-ie as suyas aventuras amorosas; él ye enamorau de Fran Kubelik, una d'as suyas companyeras de treballo, y bel día descubre que Fran ye l'amant d'o chefe d'a oficina, un d'os que aproveitan o suyo apartamento. A cinta s'ambienta en epoca actual d'a cinta (1960) en a ciudat de Nueva York y se filmó en ixa mesma ciudat. Se tracta d'una cinta que recibió cuantos premios y nominacions: en a 33ena edición d'os Premios Oscar recibió cinco premios (incluyius l'Oscar a la Millor Cinta y l'Oscar a lo Millor Director) y cuatro nominacions (incluyidas a l'Oscar a lo Millor Actor, a l'Oscar a la Millor Actriz y a l'Oscar a la Millor Fotografía en Blanco y Negro); en a 14ena edición d'os Premios BAFTA recibió tres premios (Millor Cinta, Millor Actor Forano y Millor Actriz Forana); y en a 18ena edición d'os Premios Globos d'Oro recibió tres premios y dos nominacions.
La Garda (Gers)
La Garda (La Garda en occitán, Lagarde en francés y oficialment) ye una comuna occitana en o departamento francés de Gers, rechión d'Occitania, districto de Condòm y cantón de Leitora-Lomanha.
A suya población ye de 112 habitants (2009) en una superficie de 8,85 km², con una densidat de población de 12,65 hab/km².
Castillo de Garcimuñoz
Castillo de Garcimuñoz ye un municipio castellanomanchego, situato en a provincia de Cuenca. A suya población ye de 177 habitants (2008), en una superficie de 82,21 km² y una densidat de población de 2,15 hab/km².
Escobès
A suya población ye de 231 habitants (1999) en una superficie de 6,44 km², con una densidat de población de 35,87 hab/km².
Armiellas
Armiellas (Armillas en castellano) ye un lugar de las Cuencas Meneras (Teruel, Aragón), pertenexient a lo municipio de Vivel. En l'anyo 2017 teneba 71 habitadors.
Cheografía
Armiellas se troba en la sierra de Mont Albán a 1156 m d'altaria sobre lo livel d'a mar en la part de lo termin municipal de Vivel que bi ha entre Martín y La Foz de la Viella.
Castillo de Garcimuñoz
Mugas
O suyo termin muga a lo sud con Honrubia.
Armiellas
Toponimia
Lo toponimo Armiellas se podría remontar a lo latín tardano EREMITA con diminitivo -ĔLLA igual como Armilla en Granada y un atro toponimo que ha estau documentau como Armidilla.
S'escribe Armiallas una vegada en las Cronicas de los Chudeces de Teruel, fendo referencia a un chuez que i heba en Teruel en l'anyo 1203 (s'escribe Armiellas en las atras mencions):
En lo Fogache de 1495 se documenta l'apelliu d'Armiellas en Burbaguena. João Batista Labanha menciona un microtoponimo intresant en Armiellas en lo suyo recorriu: cerro del pueyo, que está de armillas, y talment corresponda con l'actual Cerro del Royo u Cabezo del Poyo que bi ha entre Segura de los Banyos y Armiellas y que figura en la fuella 492 Segura de los Baños de la serie Mapa Topográfico Nacional de España publicada en 1977.
Fiestas
Primer cabo de semana d'agosto, dendo o chueves dica o domingo.
Emanuel Swedenborg
Emanuel Svedberg, dito Emanuel Swedenborg, naixito d'Estocolmo o 29 de chinero de 1688 y muerto en Londres (Reino Uniu) o 29 de marzo de 1772, estió un teologo y filosofo sueco d'o sieglo XVIII, establito en Londres.
Gurs
Gurs ye una comuna occitana en o departamento francés de Pireneus Atlanticos, districto d'Aulorón, cantón d'o Corazón de Biarn y rechión de Nueva Aquitania. A comuna yera parte de l'antiga provincia d'o Biarn.
A suya población ye de 374 habitants (2007) en una superficie de 10,96 km², con una densidat de población de 34,95 hab/km².
Cheografía
O suyo territorio ye trescruzato por a Gave d'Aulorón.
O Campo de concentración de Gurs
Articlo principal: Campo de concentración de Gurs.
En Gurs bi habió dende 1939 o campo de concentración de Gurs, establito por o Gubierno francés ta os refuchiatos republicans espanyols, a on bi habió muitos aragoneses. Mientres a Segunda Guerra Mundial, dende l'ocupación de Francia por o Tercer Reich, as autoridaz d'a Francia de Vichèi bi establioron un campo ta os chodigos, que dimpués yeran encaminatos ta o campo d'exterminio d'Auschwitz, pasando antis por o campo de concentración de Drancy, tamién en Francia.
As tumbas d'os espanyols y d'antigos miembros d'as Brigadas Internacionals bi son en a dreita, en dentrando en o cementerio.
Carlos Sastre
Carlos Sastre Candil, dito Carlos Sastre, naixito de Leganés (Comunidat de Madrit, Espanya) o 22 d'abril de 1975, ye un ciclista espanyol, profesional dende 1997 dica o 2011, y retirau en l'actualidat con una destacata carrera esportiva, encluyendo-ie a victoria en a claseficación cheneral d'o Tour de Francia de 2008 y cuantas atras victorias. Ye uno dos poquez ciclistas con podiums en as tres grandes vueltas.
Partecipó en os Chuegos Olimpicos de 2008, y su pai, Víctor Sastre, tamién fue ciclista y preseleccionado ta os Chuegos Olimpicos de 1968.
Katina Paxinou
Katina Paxinou (nombre artistico d'Ekaterini Konstantopoulou), naixita de Pireu (Atenas, reino de Grecia) o 17 d'aviento de 1900 y muerta en Atenas (Reino de Grecia) o 22 de febrero de 1973, estió una actriz griega, activa en o mundo d'o cine dende meyatos d'os anyos 1940 dica primerías d'os anyos 1970, con cuantos premios recebitos mientres a suya carrera cinematografica.
D'entre a suya filmografía, se puet destacar as suyas interpretacions en bellas cintas, como For Whom the Bell Tolls (1943, Sam Wood), Uncle Silas (1947, Charles Frank), u Rocco e i suoi fratelli (1960, Luchino Visconti).
Puent de Montanyana
right|thumb|250px| A Ilesia [[Romanico aragonés|romanica de Santa María de Baldós en Montanyana.]] Puent de Montanyana (en castellano Puente de Montañana, en catalán el Pont de Montanyana) ye un municipio aragonés d'a provincia de Uesca situato en a comarca de Ribagorza y partiu chudicial de Balbastro.
A suya población ye de habitants en una superficie de 48,6 km², con una densidat de población de 0 km².
Cheografía
Puent de Montanyana ye situato a 528 metros d'altaria sobre o livel d'a mar, a una distancia de 129 km de Uesca, a capital d'a suya provincia.
Punta Agüerri
A punta Agüerri, tamién conoixida como Cima Negra ye una cima de 2.447 m d'altaria d'o Pireneu Occidental.
Se troba situada en a val d'Echo, en a comarca d'a Chacetania, en a provincia de Uesca, a l'ueste d'o Bixaurín.
Punta de Moncalvós
A punta de Moncalvós ye un mont de 2.326 metros d'altaria situau en o termin municipal de Sallent de Galligo, en l'Alto Galligo.
Toponimia
William Dennis Elcock sinyala que o sentiu d'iste toponimo ye o d'un "mont calvo, sin vechetación" (d'o latín CALVUS, -ARIUM).
S'Ulumedu
S'Ulumedu (S'Ulumedu en sardo; Olmedo, en italiano y oficialment) ye una comuna sarda en a provincia italiana de Sasser y rechión de Cerdenya, que feba parte de l'antigo reino de Cerdenya.
A suya población ye de 62.852 habitants en una superficie de 33,71 km², con una densidat de población de 84,60 hab/km².
Beas de Segura
Beas de Segura ye un municipio espanyol d'a comunidat autonoma d'Andalucía (Provincia de Chaén). A suya población ye de 5115 habitants (2021) en una superficie de 160,3 km².
Thomas Jonathan Jackson
Thomas Jonathan Jackson, mas conoixito como "Stonewall" Jackson (en aragonés "Muro de Piedra" Jackson), naixito de Clarksburg (Virchinia, hue Virchinia Occidental, Estaus Unius) o 21 de chinero de 1824 y muerto en a gara de Guinea (Virchinia, Estaus Unius) o 10 de mayo de 1863 por as feritas recibitas mientres a batalla de Chancellorsville, estió un militar estausunidense, que plegó dica o ran de mayor en l'Exercito estausunidense y dica o ran de tenient cheneral en l'Exercito confederato. Mientres a suya carrera militar, prenió parte en a Guerra Mexicano-estausunidense, encara que os suyos prencipals feitos d'armas s'escaicioron mientres a Guerra Civil d'os Estaus Unius, a on destacó en l'emplego d'a Caballería, mandando a Brigada Stonewall y prenendo parte en destacatas batallas, como a primera batalla de Bull Run, a batalla d'os Siet Días, a segunda batalla de Bull Run, a batalla d'Antietam, a batalla de Fredericksburg u a batalla de Chancellorsville, a on fue ferito mortalment.
Villar de la Encina
Villar de la Encina ye un municipio castellanomanchego, situato en a provincia de Cuenca. A suya población ye de 198 habitants (2005), en una superficie de 49 km² y una densidat de población de 4,04 hab/km².
Serbia
A Republica de Serbia (en Serbio, Република Србија u Republika Srbija) ye un país d'o sudeste d'Europa, un d'os seis estatos resultants de l'antigua Yugoslavia. A suya capital ye Belgrado.
Mugas
Serbia muga con Hongría, Rumanía, Bulgaria, Albania, Macedonya d'o Norte, Montenegro (país con o qualo formó un estato confederal dica 2006), Bosnia y Herzegovina y Croacia.
Etnochenesi
Os serbios yeran descritos en o libro De administrando Imperio como os habitants d'unos principaus entre os croatas y os bulgaros. Beluns d'estos principaus son descritos en atras fuents como part de Croacia, y Bosnia en fuents posteriors será distinguida de Serbia u d'os principaus serbios. A base d'a organización social d'os serbios yera a zadruga u familia ampla, como en atros pueblos eslaus. Qualques zadruge aplegadas yeran baixo o mando d'un župan ("mainate"). En bel caso uns cuantos župani podeban unir-sen y estar en a subchección d'un veliki župan u "gran župan". Rematan predominando dos estaus serbios, Zeta, en l'actual Montenegro y Raška, en l'interior, en a zona d'o Sanchac de Novi-Pazar. O cristianismo plega a los serbios dende Agrida, y a conversión remata a zaguers d'o sieglo IX.
Estau serbio uniu
En a segunda metat d'o sieglo XII Esteban Nemanja, Župan de Raška, consigue absorber Zeta y fer-se independient de Costantinoble. En 1217 un legau apostolical lo corona rei, pero Serbia continará estando ortodoxa. Sava, un fillo d'Esteban Nemanja que yera monche d'Athos, consigue creyar una ilesia ortodoxa autocefala serbia, y quan n'esdebién arcebispe corona a lo suyo chirmán en 1221 como rei d'alcuerdo con o rito ortodoxo. Ye o principio d'a dinastía Nemanja. Esteban I y os suyos succesors costruirán entre os sieglos XIII y XIV una serie de grans monesterios (Studenica, Decani, etc...).
O reino serbio d'os Nemanja puet resistir o expansionismo d'os bulgaros y os bizantins, y con Esteban Dušan plega a lo suyo apocheu. Esteban Dušan estendilla o suyo reino por Macedonya y Grecia, plegando a conquerir part d'o Ducau de Neopatria a los almogávars. En 1346 Dušan empenta que Peć esdevenise seu patriarcal, y ixa mesma anyada y en Skopje l'arcebispe de Peć corona a Dušan como emperador de serbios, griegos, bulgaros y albaneses. A creyación d'a seu patriarcal ortodoxa pa os serbios en Peć fa que i haiga un schisma con os griegos bizantins (con seu patriarcal en Costantinoble), dica 1375. Dušan muere en 1355 sin poder conquerir Costantinoble, una anyada més tarde que os turcos otomans conquieren Gallipoli.
Ocupación otomana
Os succesors de Dušan no pueden mantener a unidat d'un territorio tan extenso, que s'esminglana. Os diferents territorios serbios van cayendo u baixo sobiranía otomana u baixo sobiranía d'un reino bosnio en expansión. En 1389 o principe serbio Lazaro Hrebeldjanović ye derrotau en a batalla de Kosovo Polje. O suyo fillo Esteban Lazarević se sozmete a lo soldán pero demanda l'aduya d'o rei d'Hongría pa poder mantener-se independient. Os hongaros aduyan a creyar en 1412 una plaza fuerte en Belgrado. Dimpués Chorche Branković establix a capital de Serbia en Smeredevo, pero os otomans la prenen en 1439 y en 1459 la ocupan de pa cutio. Serbia esdevién un pachalik otomán y o patriarcato de Peć queda suprimiu dica 1557.
En 1683 os otomans son redotaus en Viena y esto tien consecuencias pa os serbios, como habitants d'una zona que puet dixar d'estar baixo dominio otomán. En 1688 os austriacos prenen Belgrado y dimpués abanzan ta Kosovo, posando en canción a los serbios pa que se rebelasen. Manimenos os otomans reaccionan y os austriacos s'han de replegar en 1689-1690 chunto con 37.000 familias serbias que s'establixen en l'actual Voivodina. En 1694 plegará atra ondada.
Os otomans fuoron vencius en 1697 y por o tractau de Karlowitz de 1699 abandonan Batchka y lo norte de Sirmia. O patriarca serbio s'establix en Karlowitz (Sirmia). Os otomans ceden a los austriacos o sud de Sirmia, o Banato y Serbia en o tractau de Passarowitz (1718) dimpués d'atra derrota.
Os otomans contraatacoron en 1736 y por o tractau de Belgrado Austria habió de tornar-lis Serbia. Por este tractau se creya a muga norte de Serbia, que ya no cambiará dica a Primera Guerra Mundial.
Totas estas guerras facioron que os serbios emigrasen dende a rechión d'o Kosovo (que dende alavez de conoixe como Viella Serbia) y que o vueito poblacional lo plenasen os albaneses. Beluns d'os serbios que i quedan se convierten a lo islam esdevenindo os gorani actuals. Os serbios no toz os serbios refuchiaus en o reino d'Austria se quedan en a Voivodina, muitos d'ellos s'establixen en os confins militars: centro d'Eslavonia, sud de Croacia, en o que se conoixerá como a Krajina croata. En Voivodina os serbios habrán de convivir con repobladors de diferents orichens etnicos a parte d'os serbios: rutens (rusins) eslovacos, alemans, franceses, catalans, (en Nueva Barcelona) etz...
Autonomía
En 1804 esclata una insurrección en Chumadia dirichida por Karadjordje, que prene Belgrado en 1806 y se fa proclamar en 1808 principe hereu. Os otomans reaccionan pero o soldán ha de reconoixer l'autonomía de Serbia en o tractau de Bucarest firmau con Rusia en 1812. Manimenos en 1813 contina a guerra y os otomans prenen Belgrado, fan mortaleras y Karadjordje s'ha de refuchiar en Austria.
En 1815 Miloš Obrenović diriche una insurrección en Chumadia, y baixo a presión de Rusia os otomans acceptan que Serbia siga un principau vasallo, con Asamblea (skupstina) y exercito. Os otomans encara mantendrán a un gobernador turco, guarnicions y imposarán o pago d'un tributo anyal.
A primera intervención de l'Imperio Ruso en os Balcans fa que se firme o tractau d'Adrianopoli en 1829. En 1833 Serbia ixampla o suyo territorio por o sud. O soldán reconoix a Miloš como principe hereu, y abdica en 1839, pasando o títol a Aleixandre Karadjordjević. En o Tractau de París de 1856 Aleixandre obtién una garantía internacional pa Serbia. A familia Obrenović tornó a lo poder en 1858, pero qui dirichirá o gubierno será o partiu liberal (1867-1893) En 1868 os otomans evacuan as suyas tropas de Serbia.
Independencia
Serbia declaró a guerra a l'Imperio Otomán en 1876 quan os disturbios de Bosnia. Encara que os serbios fuoron vencius a lo principio, a zaguers de 1877 tornan a la ofensiva, favoreixius por a intervención rusa en os Balcans. O tractau de Berlín de 1878 reconoix a independencia de Serbia, que queda ixamplada con a rechión de Niš. O Sanchak de Novi Pazar queda baixo administración austriaca chunto con Bosnia-Herzegovina pa fer de zona tampón entre Serbia y Montenegro.
Encomienzan os conflictos d'os serbios con atras nacionalidatz balcanicas que tamién se liberaban d'o dominio otomán. A unión de Rumelia Oriental con Bulgaria ye vista como periglosa por a Serbia independient, (distribuita por territorios historicament bulgaros que podeban reclamar en o futuro una Bulgaria més poderosa). Os serbios atacoron a los bulgaros en 1885 y fuoron vencius.
En ixos tiempos ya i heba problemas internos por una sublevación d'a chent d'a tierra en 1883 y una presión d'un nuevo partiu radical refirmau por os sublevaus. A constitución de 1888 fa de Serbia quasi una monarquía parlamentaria, y a politica posterior bien marcada por a luita entre liberals y radicals, dica un inte que o rei Aleixandre Obrenović restableix l'absolutismo monarquico con a Constitución de 1901, pero ye asasinau en 1903.
O nuevo rei ye Pero I Karadjordjević, que con l'aduya de lo ministro Nicola Pasić, d'o partiu radical, restableix a constitución de 1888 y enforteix os ligallos con Francia y Rusia. En politica exterior Serbia ye obligada a reconoixer l'anexión de Bosnia-Herzegovina por l'Imperio Austrohongaro y preba d'estendillar-se enta o sud, declarando a guerra a l'Imperio Otomán o 18 d'octubre de 1912 chunto con Bulgaria, Grecia y Montenegro, encomenzando a Primera Guerra Balcanica. Os serbios ocupan a part occidental de Macedonya y a mayor part de Kosovo y os montenegrins Peć. Serbia pretende tener una salida a la mar a traviés de tierras albanesas, pero l'Imperio Austrohongaro se i oposa. En o tractau de Londres de mayo de 1913 ye reconoixiu un estau albanés independient pero quedando Kosovo dentro de Serbia. En chunio os bulgaros encomienzan a Segunda Guerra Balcanica, son derrotaus y por o tractau de Bucarest d'agosto de 1913 a part de Macedonya correspondient a l'actual Macedonya d'o Norte y o norte d'o Sanchac de Novi Pazar son adchudicaus a Serbia.
Primera Guerra Mundial
Dimpués de l'atentau de Sarajevo de 1914 organizau por serbios. Austria-Hongría adreza un ultimatum a Serbia, y li declara a guerra o 27 de chulio. l'Imperio Ruso refirma a Serbia y encomienza a primera Guerra Mundial. Os serbios no resisten que a lo principio, y reblan. En noviembre de 1914 ya no controlan Belgrado, pero en aviento lo reconquieren. Bulgaria entra en a guerra pa anexionar-se Macedonya, y esto fa que os serbios ya no puedan defender-sen. L'exercito serbio se retira t'Albania y ye evacuau por os aliaus en Corfú, pa ser adrezaus a lo frent d'Orient dende chulio de 1916. O frent d'orient se creba en setiembre de 1918, y Austria-Hongría se rinde o 3 de noviembre. L'1 d'aviento de 1918 Aleixandre Karadjordjević proclama a formación d'o Reino d'os Serbios, Croatas y Eslovenos.
Os serbios en a Yugoslavia d'entreguerras
Un comité yugoslau formau en Londres por dirichents orichinarios de l'Imperio Austrohongaro y d'o gubierno serbio de Pasić firmoron o 20 de chulio de 1917 a declaración de Corfú, que preveyeba a unión d'os eslaus d'o sud baixo a monarquía d'os Karadjordjević. L'1 d'aviento de 1918, o fillo de Pero I de Serbia, Aleixandre, proclama o Reino d'os serbios, croatas y eslovenos.
En as prebatinas de redacción d'una Constitución en 1919-1920 se vei de seguida o conflicto entre os centralistas panserbios y os federalistas orichinarios de l'Imperio Austrohongaro. O partiu croata d'a chent d'a tierra fa boicot a l'Asamblea y Pasić puet conseguir una constitución centralista o 28 de chunio de 1921. En a decada de 1920 i habrá crisis politicas por o conflicto entre croatas y serbios, (o lider d'o partiu croata d'a chent d'a tierra será engarcholau y asesinau).
O 6 de chinero de 1929 o rei Aleixandre disuelve o Parlamento y la constitución de 1921 ye abolida y bi ha dictadura. O reino prene o nombre oficial de Yugoslavia. O 9 d'octubre de 1934 o rei Aleixandre muere en un atentau obra d'os ustaixas. O principe de Pavlo exerce a rechencia. En 1938 se creya una banovina autonoma croata con tierras de Bosnia-Herzegovina. Os serbios controlan atras partes de Bosnia-Herzegovina.
Segunda Guerra Mundial
A primers de 1941 Hitler ordena a Yugoslavia que s'adhiera a lo Pacto Tripartito pa atacar Grecia. O rechent Pavlo accepta pero uns patriotas serbios se sublevan y o 27 de marzo o cheneral Simović obliga a lo rechent a exiliar-se. Pero I ye proclamau rei y denuncia o pacto. O 6 d'abril os exercitos alemans, italianos y hongaros invaden Yugoslavia. O 17 d'abril o gubierno se rinde. Os invasors dividen Yugoslavia y se creya una Serbia independient que se reduciba a la Serbia posterior a 1878 pero con o Banato Serbio y sin o districto de Pirot, que s'han quedau os bulgaros.
O cheneral Nedić, ministro d'a Guerra entre 1938 y 1941 dirichiba o gubierno. O Banato Serbio yera baixo control d'os alemans locals, suabios d'o Danubio. Os chodigos de Serbia son eliminaus. Se creya lo Estau Independient de Croacia, que ocupa Bosnia-Herzegovina, o Sirmio y a mayor part de Croacia. En este estau controlau por los ustaixas son eliminaus los opositors y sobretot los serbios, seguntes bella fuent o numero de serbios exterminaus plega a 750.000.
Dende a primavera de 1941 s'organiza una resistencia en o norte de Kosovo. Dimpués i habrá dos resistencias. Os chetniks, nacionalistas monarquicos serbios dirichius por o cheneral Draža Mihailović que se negó a capitular en abril y os comunistas dirichius por Josip Broz Tito. En agüerro de 1941 una ofensiva alemana fa que se dividan Mihailović negocia con os alemans y Tito pasa ta Bosnia.
Os chetniks luitan contra os ustaixas croatas y se dedican a fer mortaleras de croatas y sobretot musulmans en as zonas de Bosnia-Herzegovina que controlan. Quan os partisans comunistas iban prenendo importancia os chetniks plegoron fer liga con os ustaixas.
Os partisans comunistas combaten contra italianos, alemans y os ustaixas croatas. A zaguers de 1943 Tito creya en Jajce un Comité nacional de liberación, que será l'embrión d'o futuro gubierno federal. Pero II reconoix en 1944 a Tito como jefe d'a Resistencia. Quan l'Exercito royo sovietico plega ta Belgrado os partisans ocupan gran parte d'o país. A Conferencia de Yalta en febrero de 1945 planteya que i haiga un compromís o rei y Tito que sería o president. En 1945 os partisans dominan Yugoslavia y l'11 de noviembre a lista unica d'o Frent d'o Pueblo obtién o 90 % d'os votos. A monarquía ye abolida y se creya a Republica popular federativa de Yugoslavia.
Os serbios en Federación Yugoslava de Tito
Tito pretendeba evitar que Serbia y os serbios tenesen un peso excesivo en a federación yugoslava y no unificó territorialment a los cristianos ortodoxos de luenga serbocroata, que quedoron distribuitos por as republicas socialistas que establió: Republica Socialista de Serbia, Republica Socialista de Bosnia y Herzegovina, Republica Socialista de Montenegro y Republica Socialista de Croacia. Dió categoría de republica a Macedonya, deseparando-la de Serbia y dio autonomía a las rechions con minorías no serbias numerosas como a Voivodina y o Kosovo, a on permitió que entrasen nuevas poblacions albanesas. Lo predominio albanés en bella zona perchudicaba a los serbios.
Pero china chana os serbios iban fendo-se con o poder d'a Republica Federal Socialista de Yugoslavia, y ya en a decada de 1960 os serbios controlaban l'exercito federal.
A unión yugoslava se torna insostenible
Dende 1986 Slobodan Milošević, d'o partiu comunista de Serbia prene un discurso nacionalista serbio chauvinista y aproveita a tensión entre serbios y albaneses en o Kosovo, y os ataques albaneses a la minoría serbia pa mover sensibilidatz. Os eslovenos y croatas deseyan cada vegada més a independencia. En chinero de 1990 os eslovenos creban os ligallos con os comunistas de Yugoslavia, y farán o mesmo os croatas.
En 1990 dimpués d'un referendum Serbia prene una constitución que remata con l'autonomía d'o Kosovo y a Voivodina, encara que permite o multipartidismo. Slobodan Milošević ye esleito president o 23 d'aviento de 1990 en as Eleccions parlamentarias serbias con o 65 % d'os votos.
Os serbios quan s'esminglana Yugoslavia
O 25 de chunio Eslovenia y Croacia proclaman a independencia y encomienza una guerra entre l'Exercito Federal Yugoslau y las republicas secesionistas. Los serbios de Croacia proclamoron la independencia d'a rechión de Krajina centrada en Knin, que esdendría la Republica Serbia de Krajina. Lo gubierno federal yugoslau refirmó a los serbios de Croacia con la presencia de l'exercito federal. Bi habió mortaleras y operacions de limpieza etnica contra la poblacion croata mientres duró la Guerra d'independencia croata, devez que en lo territorio controlau por la Croacia independient se forzó a muitos serbios pa que se'n fuesen. Beluns se refuchioron en Serbia. Dimpués proclama a independencia Bosnia-Herzegovina. En Bosnia-Herzegovina se repetirá o mesmo proceso pero con mayor rapideza y violencia. Os serbios de Bosnia y Herzegovina son més numerosos que en Croacia y son mayoritarios en amplas zonas: Bosnia occidental, Herzegovina oriental y zonas de Bosnia oriental mugants con Serbia. A población bosnia musulmana y croata fue forachitada u exterminada de muitas d'estas zonas y las zonas de mayoría serbia prenioron continuidat territorial a traviés d'o corridor de Posavina, a costa d'os croatas. Igual como en Croacia, buena part de la poblacion serbia en territorios baixo control de croatas y bosnios fuyó. Lo resultau estió que durant las guerras de succesión yugoslavas en lo norte de Serbia bi habió bels centenars de mils de refuchiaus serbios.
En Kosovo no bi ha guerra mientres bi n'ha en Croacia y Bosnia-Herzegovina, pero muitas zonas son controladas por os albaneses locals. Macedonya se deseparó pacificament y os serbios no podioron organizar o mesmo procedimiento.
En abril de 1992 Serbia y Montenegro forman una nueva Republica federal de Yugoslavia que no fue reconoixida por a comunidat internacional. A situación de guerra en Croacia y especialment en Bosnia-Herzegovina permite a Milošević enfortir o suyo poder. En as eleccions lechislativas d'aviento de 1993 o Partiu socialista (en realidat excomunista) consigue 123 d'os 250 botos. Bi heba una oposición ultranacionalista y una oposición democratica.
Jaces
Jaces (Jaces en occitán, Jasses en francés y oficialment) ye una comuna occitana en o departamento francés de Pireneus Atlanticos, districto d'Aulorón, cantón d'o Corazón de Biarn y rechión de Nueva Aquitania. A comuna yera parte de l'antiga provincia d'o Biarn.
A suya población ye de 137 habitants (1999) en una superficie de 5,22 km², con una densidat de población de 26,25 hab/km².
Serbia
Esportes
Os esportes mes practicatos son o baloncesto, o balonmán y o fútbol, a primera división ye conoixita como SuperLiga Serbia.
Arbaila
Arbaila (en francés Arbaille) ye una d'as tres comarcas en que se divide a provincia tradicional basca de Sola, en Iparralde. A suya población humana ye de 3.191 habitants (1999).
Historicament s'ha dividito en dos vals, Arbaila Handia (Arbaila Gran) y Arbaila Txipia (Arbaila Chicota).
A primera ye formata por os municipios d'Arrokiaga, Gotaine-Irabarne, Idauze-Mendi, Mendikota, Ozaze-Zühara y Zalgize-Doneztebe. L'Arbaila Chicota d'atra man ye composata por os municipios d'Altzürükü, Garindaine, Muskildi, Pagola y Urdiñarbe.
Guillermo Cabrera Infante
Guillermo Cabrera Infante, naixito de Gibara (Cuba) o 22 d'abril de 1929 y muerto en Londres (Reino Uniu) o 21 de febrero de 2005, estió un escritor y guionista cubano, encara que nacionalizato dimpués ciudadán britanico. Por a suya obra literaria recibió cuantos premios, incluyendo-ie o Premio Cervantes en 1997
Daniel Defoe
Daniel Defoe, d'o suyo autentico nombre Daniel Foe, naixito de Stoke Newington (amán de Londres) o 10 d'octubre de 1660 y muerto en Ropemaker's Alley, Moorfields (tamién amán de Londres) o 21 d'abril de 1731, estió un aventurero, comerciant, achent politico, espía y escritor anglés, conoixito por as suyas obras Robinson Crusoé y Moll Flanders.
Oríchens familiars
Daniel Defoe yera naixito en una familia d'orichen flamenco, fillo d'un comerciant protestant que se manteneba distant d'os puritans. O chóven Daniel recibió a suya educación de mans d'o mosén Charles Morton, que teneba una escuela privata en Newington Green, a canto de Londres.
Primeras actividaz politicas: a Revolución Gloriosa y Guillén d'Orange
Por o suyo gusto por a Politica y a Literatura no feba so que escribir. Miembro d'os whig y d'os no conformistas (anti-anglicanos), estió enemigo d'o rei Chaime II d'Anglaterra, a qui combatió en bels panfletos. Prenió parte en a clamata Revolución Gloriosa y estió protechito de Guillén III, prencipe d'Orange, qui li concedió bellas prevendas y sinecuras. Proposó a Robert Harley, conte d'Oxford y speaker d'a Cambra d'os Comuns'' a creyación d'uns servicios secretos u un esbozo de policía politica ta mantener o control de l'opinión publica d'o país.
O reinato d'a reina Ana
Sindembargo, en o reinado menos liberal d'a reina Ana, fue engarcholato en 1704 acusato de criticar l'intolerancia de l'Ilesia Anglicana. Dende a suya garchola, publicó una Revista, que teneba muito exito.
Dimpués d'a suya liberación en o mesmo 1704, Robert Harley li confió misions en tot o país con o nombte ficticio d'Alexander Goldsmith. En 1706 fació una labor delicada: treballar por a unificación d'Escocia y Anglaterra en un reino unico, o Reino Uniu. Asinas, Defoe viachó ta Edimburgo ta preparar-ie as negociacions. Como yera presbiterián, como a mayor parte d'os escoceses, esdevenió a escape un ''amigo d'Escocia' y tenió exito en a suya misión.
Tamién fació parte d'atras misions d'espionache, como a infiltración en as filas d'os chacobitas, partidarios d'a restauración d'a Casa d'Estuardo. En 1717 estió Daniel Defoe qui advirtió a o ministro Charles Townshend d'a inminencia d'una sublevación en a que yera embrecata Suecia.
O suyo refuchio en a Literatura
A suya novela mas famosa, que bels autors afirman ye a primera novela escrita en anglés, ye Robinson Crusoe, que explica a vida d'un naufrago en una isla desierta. Ta escribir a obra, Defoe s'inspiró en a vita real d'o marinero escocés Alexandre Selkirk, albandonato en a isla desierta d'a isla de Mas a Tierra (en l'archipielago de Juan Fernández, en l'Oceano Pacifico. Selkirk i remanió dende 1704 dica 1709.
D'entre a quincena d'obras que publicó, ye tamién famosa Moll Flanders, una novela picaresca a on se charra d'a vida ficticia de Moll Flanders, una muller que vive sola en l'Anglaterra d'o sieglo XVII, que vive d'a prostitución, ye bigama y que tien relacions incestuosas, pero que se fa simpatica a os uellos d'o lector.
A suya obra ye tradueita ta muitas luengas.
La Ròca Engalin
La Ròca Engalin (La Ròca Engalin en occitán, Larroque-Engalin en francés y oficialment) ye una comuna occitana en o departamento francés de Gers, rechión d'Occitania, districto de Condòm y cantón de Leitora-Lomanha.
A suya población ye de 59 habitants (1999) en una superficie de 6,16 km², con una densidat de población de 9,58 hab/km².
Vitus Bering
Vitus Jonassen Bering, naixito de Horsens (Chutlandia, Dinamarca) o 12 d'agosto de 1681 y muerto en a isla Bering (amán d'a peninsula de Kamchatka, Imperio Ruso) o 19 d'aviento de 1745, estió un explorador y navegant danés (encara que a o servicio de l'Imperio Ruso, a on yera conoixito como Ivan Ivanovitch Bering), conoixito por as suyas exploracions en l'Oceano Arctico, encara que estió marino en l'Armata rusa cuantas anyadas, encluyendo-ie mientres a Gran Guerra d'o Norte (1700-1721) contra Suecia y mientres a Guerra ruso-turca (1710-1711) contra l'Imperio Otomán. En a suya honor, se li dió o suyo nombre a la mar de Bering y a l'estreito de Bering.
1010
Referencias
{{Listaref]]
Ùssana
Ùssana (Ùssana en sardo; Ussana, en italiano y oficialment) ye una comuna sarda en a provincia italiana de Cáller y rechión de Cerdenya, que feba parte de l'antigo reino de Cerdenya.
Cheografía
A localidat d'Ùssana ye situata a 97 metros d'altaria sobre o livel d'a mar.
Wartenberg (Bavera)
Wartenberg ye un municipio de Bavera, Alemanya, que se troba en o districto d'Erding.
Rocco e i suoi fratelli
Rocco e i suoi fratelli (títol en italiano, en aragonés Rocco y sus chermanos, enguerada en Aragón con o títol en castellano de Rocco y sus hermanos) ye una cinta italo-francesa de l'anyo 1960 de cine de boxeyo y cine de drama dirichida por Luchino Visconti seguntes un guión d'o mesmo Luchino Visconti y Suso Cecchi d'Amico (basau en Il ponte della Ghisolfa de Giovanni Testori). A cinta estió producida por Goffredo Lombardo, con una dirección de fotografía de Giuseppe Rotunno y con una banda sonora orichinal de Nino Rota. En o suyo reparto incluye a destacatos actors como Alain Delon, Renato Salvatori, Annie Girardot y Katina Paxinou. A cinta recebió cuantos premios internacionals.
Abiniella
Abiniella (Abenilla en castellano) ye un lugar aragonés d'a provincia de Uesca situato en o municipio de Samianigo, en a comarca de l'Alto Galligo.